Na podlagi tretjega odstavka 273. člena Zakona o urejanju prostora (Uradni list RS, št. 61/17), 60. člena Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2) in 39. člena Statuta Mestne občine Kranj (Uradni list RS, št. 30/17) župan Mestne občine Kranj s tem

**J A V N I M N A Z N A N I L O M**

**obvešča javnost o javni razgrnitvi dopolnjenega osnutka Občinskega podrobnega prostorskega načrta za območje urejanja Poslovno proizvodne cone HR 6/1**

**z okoljskim poročilom**

I.

Mestna občina Kranj obvešča javnost o javni razgrnitvi dopolnjenega osnutka Občinskega podrobnega prostorskega načrta za območje urejanja Poslovno proizvodne cone HR 6/1, ki ga je izdelalo podjetje RRD, Regijska razvojna družba d.o.o., Domžale (št. proj. 06/2019, september 2019); v nadaljevanju: OPPN HR 6/1 in Okoljskega poročila za občinski podrobni prostorski načrt za območje urejanja Poslovno – proizvodne cone HR 6/1 Hrastje, ki ga je izdelalo podjetje IPSUM, okoljske investicije, d.o.o. (št. proj. 371-01/20, avgust 2020); v nadaljevanju okoljsko poročilo.

II.

Gradivo iz prejšnje točke bo javno razgrnjeno od 20. 11. 2020 do 21. 12. 2020 v prostorih Mestne občine Kranj, Slovenski trg 1, 4000 Kranj in bo na vpogled v času uradnih ur. Gradivo dopolnjenega osnutka OPPN HR 6/1 in okoljskega poročila bo dostopno tudi na spletni strani Mestne občine Kranj [www.kranj.si](http://www.kranj.si)

Javna obravnava OPPN HR 6/1 in okoljskega poročila bo potekala v sredo dne 2.12. 2020 ob 16. uri v stavbi Mestne občine Kranj, Slovenski trg 1, 4000 Kranj, sejna soba št. 15. Pri operativni izvedbi javne razgrnitve in javne obravnave je potrebno upoštevati Priporočila za preprečevanje in zajezitev okužb z virusom SARS-CoV-2. Osebno, v poslovnih prostorih občinske uprave, se lahko zglasijo le stranke, ki so predhodno najavljene. Najavite se lahko preko telefona na številki 04 2373 375.

III.

Območje urejanja je opredeljeno v izvedbenem prostorskem načrtu mestne občine in se nahaja vzhodno od vodilnega naselja v občini v bližini avtocestnega priključka Kranj vzhod.

S severa in vzhoda je območje zamejeno s strnjenim kompleksom gozdnih površin, z zahoda s potekom obstoječe lokalne ceste LC 183241 Kranj - Hrastje, z juga pa z delno pozidanimi, še prostimi površinami stavbnih zemljišč enote urejanja prostora z oznako HR 6/3. Glede na dejstvo, da je območje OPPN vključevalo severni del sicer širšega kompleksa poslovne cone Hrastje so, skladno določilom sklepa o začetku priprave, njegovi dopolnitvi in infrastrukturni povezanosti celotnega kompleksa, v območje urejanja vključena tudi zemljišča potrebna za izgradnjo prometne in ostale gospodarske javne infrastrukture, ki se nahajajo v neposrednem stiku z območjem HR 6/1 in predstavljajo smiselno zaokroženo celoto.

Površina območja cone HR 6/1 Hrastje, vključujoč površine potrebne za izgradnjo prometne in ostale infrastrukture, znaša 18,25 ha.

IV.

V času javne razgrnitve ima javnost pravico dajati pripombe in predloge na dopolnjeni osnutek OPPN HR 6/1 in okoljsko poročilo. Pripombe in predlogi se lahko do vključno 21. 12. 2020 podajo pisno na mestu javne razgrnitve, lahko pa se pošljejo na naslov Mestna občina Kranj, Slovenski trg 1, 4000 Kranj, s pripisom: »Pripombe na javno razgrnitev OPPN HR 6/1 in okoljsko poročilo« oziroma na elektronski naslov: [**mok@kranj.si**](mailto:mok@kranj.si). Pripombe in predloge se lahko poda tudi pisno ali ustno na zapisnik na javni obravnavi.

Občina bo pripombe in predloge preučila, do njih zavzela stališča in jih objavila na spletni strani Mestne občine Kranj.

V.

Javno naznanilo se objavi na spletni strani Mestne občine Kranj [www.kranj.si](http://www.kranj.si) ter v časopisu ……………. .

|  |  |
| --- | --- |
| Številka: 350-39/2018-35  Kranj, dne |  |
|  | Župan Mestne občine Kranj Matjaž RAKOVEC |